text: Doktorfisk lindrer hudsygdomme
  12 februar 2012 kl. 16.11
  Efter mange år med hormonholdige cremer og medicin har små doktorfisk givet en mand med psoriasis i Krsuå livskvaliteten tilbage.
  I næsten 30 år har Michael Fisker Rasmussen fra Kruså døjet voldsomt med hudsygdommen psoriasis. 
  Medicin og cremer gjorde bare huden tynd som pergament og endnu mere skrøbelig.
  Men nu har han fået det langt bedre takket være små fisk.
  
  Ren afslapning
  - Det føles, ligesom når en kattekilling slikker dig med tungen, forklarer Michael Fisker Rasmussen, der kan holde sin psoriasis nede ved regelmæssigt at tage bad i et bassin fyldt med de helbredende fisk.
  - Jeg nyder det. De 45 minutter, jeg sidder her, har jeg fuldstændigt for mig selv - det er ren afslapning, fortæller han.
  